2004 ble hans internasjonale gjennombrudd. Ved VM i friidrett innendørs 2004 var han nær bronsemedaljen, men endte på fjerdeplass. I kvalifiseringen hadde han sjette beste tid i kvalifiseringsheatene, og kvalifiserte seg derifra til finalen. I finalen løp han inn til ny personlig rekord på 1.46,57, og var 11 hundredels sekund unna bronsen, som brasilianske Osmar Barbosa dos Santos tok. Ved Milan Grand Prix i satte han årsbeste i verden på 800 meter, med tiden 1.44,76, før han gjorde en kraftig forbedring av sin personlige rekord til 1.43,68 i stevnet Weltklasse Zürich. Like bra gikk det ikke i hans OL-debut. Han gikk videre fra kvalifiseringsheatet med 1.45,88, men i semifinalen løp han på 1.47,53, endte på syvendeplass i sitt heat, og gikk ikke til finalen. Ved IAAF World Athletics Final endte han på syvendeplass.